**Elina Aino Sofia Lampela** (s. 18. helmikuuta 1998 Irving, Texas, Yhdysvallat) on suomalainen seiväshyppääjä. Lampela on myös Yhdysvaltojen kansalainen. Hän edustaa Oulun Pyrintöä. Häntä valmensi vuoteen 2013 asti Kimmo Jokivartio, vuosina 2013–2018 Ossi Helander, vuosina 2018–2021 australialainen Steve Rippon ja vuodesta 2021 lähtien Rauli Pudas.

Lampela sai hopeaa Euroopan nuorten olympiafestivaaleilla Utrechtissa 2013 ikäluokan Suomen ennätystuloksella 402. Hän sijoittui yhdeksänneksi Eugenen alle 20-vuotiaiden MM-kilpailuissa 2014 sivuten runsas viikko aiemmin Kuortaneella hyppäämäänsä ennätystään 410. Eskilstunan alle 20-vuotiaiden EM-kilpailuissa 2015 hän oli neljäs tuloksella 415. Vuonna 2021 järjestetyissä Tokion olympialaisissa hän jäi karsinnassa ilman tulosta. Eugenen MM-kilpailuissa 2022 hän karsiutui loppukilpailusta tuloksella 420 cm. Saman vuoden Münchenin EM-kilpailuissa hän sijoittui 11:nneksi tuloksella 440 cm. Istanbulin sisäratojen EM-kilpailuissa 2023 hän karsiutui loppukilpailusta. Budapestin MM-kilpailuissa 2023 hän karsiutui loppukilpailusta tuloksella 450 cm.

Lampela voitti Suomen-mestaruuden Joensuussa 2022 tuloksella 450 cm. Kalevan kisoissa hän sai hopeaa vuosina 2020 ja 2021 (jolloin tulos oli 451 cm) sekä pronssia vuosina 2014 ja 2023. Sisäratojen SM-kilpailuissa hän on saanut kultaa vuosina 2021 ja 2023, hopeaa vuosina 2017 ja 2020 sekä pronssia vuonna 2015.

Lampela kilpaili aikuisten maaottelussa ensimmäisen kerran vuonna 2015. Hän on voittanut seiväskilpailun Suomi−Ruotsi-maaottelussa 2021 ja 2022.

Lampela hyppäsi ulkoratojen ennätyksensä 456 cm Turussa 13. kesäkuuta 2023. Hallissa hän on hypännyt parhaimmillaan 455 cm Roubaix’ssa 28. tammikuuta 2023.

Lampela muutti vuonna 2018 Oulusta Helsinkiin, asuu Viikissä ja opiskelee Helsingin yliopistossa molekyylibiotiedettä.

Lähteet
-------

1. 1 2 3 4 5 6 7 8  Elina Lampela Tilastopaja (vaatii kirjautumisen, maksullinen palvelu).
2. ↑  Suomalaisurheilija murtui olympiastadionilla – kuvailee nyt vastenmielistä kokemusta: "Se oli aika sokki" *www.iltalehti.fi*. Viitattu 15.7.2022.
3. ↑  Lampela hakee kehitysaskelia etelästä, Murto treenikaverina *Yleisurheilu.fi*. Viitattu 14.8.2019.
4. ↑  Elina Lampelan ura jatkuu Rauli Pudaksen valmennuksessa *Yleisurheilu.fi*.  1.2.2021. Viitattu 6.2.2021.
5. ↑  Murto taivutti MM-finaaliin, josta hän povaa tasaista – Andersson lähellä ennätystä ja finaalia – Pullin hyppyvire kateissa *Yleisurheilu.fi*.  16.7.2022. Suomen Urheiluliitto. Viitattu 17.7.2022.
6. ↑  Yleisurheilun MM-kisat | Elina Lampela vältti jään avulla "lötkön olon", vaikka seiväspäivä venyi pitkäksi *Helsingin Sanomat*.  21.8.2023. Viitattu 22.8.2023.
7. ↑  Vielä viime kesänä seiväshyppääjä Elina Lampela itki harjoituksissa ja mietti lopettamista, nyt rakkaus hyppäämiseen roihuaa jälleen – "Olen oppinut arvostamaan nykyhetkeä, kun muistelen aikaisempia vaikeuksiani" *Lapinkansa.fi*. Viitattu 28.8.2020.
8. ↑  Suomen yleisurheiluväki villiintyi 16-vuotiaasta Elinasta – sitten tapahtui jotain selittämätöntä: "Ei ole yhtään itseluottamusta" *www.iltalehti.fi*. Viitattu 14.8.2019.

  


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |